Document ID: /roh_data/filtered/rm_wikipedia_new.jsonl.gz/3225

L'uman (Homo sapiens, latin per "uman raschunaivel, enclegend" o "uman sabi, intelligent, perdert") es ina spezia dal gener Homo da la superfamiglia dals ominids. Ella partegna al urden dals primats e cun quai als mammals auts. Caracteristicas generalas e furmas da vita cuminaivla da l'uman vegnan retschertga en l'antropologia, l'etnologia e sociologia.
Durant l'istorgia e l'evoluziun da l'uman sa han svilupats caracteristicas tgi han furma las cundiziuns, cha l'uman pudaiva gnir ina creatira cun autas dependenzas da sozialisaziun e cultura. Latiers tutgan ina ditga uffanza, la capacitad d'emprender linguas e da collavurar, co er dad entrar lioms sozials fich cumplexs.
Grazia a lur schientscha esi pussaivel per umans dad encleger l'existenza ed reflectar lur esser. Ordlonder resultan dumondas davart l'atgna existenza, co quella davart sias atgnas libertads, la posiziun da l'uman en la natira, davart princips da la morala ed il cunviver e'l senn da la vita.

		
			
			
		
		
			
			
		
		
			
			
		
		
			
			
		
		
			
			
		

Corp uman
L'anatomia, la biologia umana e la medischina s'occupan cul corp uman. In uman ha 206 fin 214 oss chi furman il skelet. Pro'ls pops sun quai dapli da 300 oss chi creschan ensembel cun il temp.
La grondezza da l'uman es per part ertà, ma dependa era da las circumstanzas da vita, co la nutriziun. Ums sun tendenzialmain pli gronds co dunnas. Dapli il 19avel tschientaner s'ha la grondezza media ill'Europa Centrala augmenta da 167,6 cm (ummens) / 155,7 cm (dunnas) sin 178 cm (ummens) / 165 cm (dunnas).
Per il pais nu daja in consens medicinal che chi'd es giavischaivel o natiral, surtut pervi cha'l pais es dependent da la grondezza. L'organisaziun da sanda globala (WHO) ha tuttina defini ina zona da norma cun l'agid dal Body-Mass-Index (BMI) da 18,5 fin 24,99. Il BMI sa eruischa dal pais in kils parti culla grondezza en meters en quadrat (Exempel: 70 kg / 1.70 cm2 = BMI 24.2)

Annotaziuns